ขนส่ง ขยายอายุใบอนุญาตขับรถชนิดชั่วคราว จากปี เป็น 2 ปี 
วันที่ 17 ต.ค. 58 นายชาญชัย กีฬาแปง ขนส่งจังหวัดเชียงใหม่ เปิดเผยว่า ขนส่งเชียงใหม่ ได้รับแจ้งจาก นายสนิท พรหมวงษ์ อธิบดีกรมการขนส่งทางบกว่า กรมการขนส่งทางบก ขยายอายุใบอนุญาตขับรถตาม พ.ร.บ.รถยนต์ชนิดชั่วคราว จาก 1 ปี เป็น 2 ปี โดยสามารถขอเปลี่ยนเป็นชนิดส่วนบุคคลได้ตั้งแต่ครบ 1 ปีขึ้นไป มีผลบังคับใช้กับผู้ขอรับใบอนุญาตใหม่มาตั้งแต่ 23 มีนาคม 2558 ในอัตราค่าธรรมเนียม 100 บาทเท่าเดิม,ทั้งนี้ ภายหลังผ่านการพิจารณาจาก คณะกรรมการกฤษฎีกา และลงประกาศในราชกิจจานุเบกษาแล้ว จะมีการปรับอัตราค่าธรรมเนียมตามอายุใบอนุญาตเป็น 200 บาท เพื่ออำนวยความสะดวกให้ผู้ได้รับใบอนุญาตขับรถที่ไม่สามารถเปลี่ยนได้ทันภายในระยะเวลาที่กำหนด 1 ปี ส่วนผู้ที่ได้รับใบอนุญาตขับรถชนิดชั่วคราวไปก่อนวันที่ 23 มีนาคม 2558 นั้น ยังคงเป็นใบอนุญาตขับรถชนิดชั่วคราวที่มีอายุเพียง 1 ปี และต้องติดต่อขอเปลี่ยนเป็นใบอนุญาตขับรถส่วนบุคคล (อายุ 5 ปี) ภายในกำหนดหรือก่อนใบอนุญาตหมดอายุ 60 วัน เช่นเดิม,สำหรับการปรับเพิ่มอายุใบอนุญาตขับรถชนิดชั่วคราวดังกล่าว เป็นการเพิ่มประโยชน์ และขยายโอกาสให้ผู้ได้รับใบอนุญาตให้มีเวลาในการดำเนินการขอเปลี่ยนชนิดใบอนุญาตมากขึ้น เช่น หากได้รับใบอนุญาตขับรถยนต์ชั่วคราวในวันที่ 23 มีนาคม 2558 ใบอนุญาตจะสิ้นอายุวันที่ 23 มีนาคม 2560 แต่สามารถขอเปลี่ยนชนิดจากประเภทชั่วคราวเป็นใบอนุญาตขับรถส่วนบุคคล (อายุ 5 ปี) ได้ตั้งแต่วันที่ 23 มีนาคม 2559 จนถึงวันที่ 23 มีนาคม 2560 ซึ่งแสดงว่าผู้ได้รับใบอนุญาตมีระยะเวลาในการดำเนินการขอเปลี่ยนชนิดใบอนุญาตนานเพิ่มขึ้นอีก 1 ปี โดยขณะนี้ ยังคงจัดเก็บอัตราค่าธรรมเนียมเท่าอัตราเดิม คือ 100 บาท แต่เพื่อให้เป็นไปตามหลักการของค่าธรรมเนียมใบอนุญาต ที่ ต้องสอดคล้องกับอายุใบอนุญาตตามข้อเท็จจริง กรมการขนส่งทางบก ได้ขอแก้ไขอัตราค่าธรรมเนียมใบอนุญาตขับรถชนิดชั่วคราวที่มีอายุ 2 ปี เป็นอัตรา 200 บาท ใบอนุญาตขับรถยนต์สามล้อส่วนบุคคลชั่วคราว เป็น 100 บาท และใบอนุญาตขับรถจักรยานยนต์ส่วนบุคคลชั่วคราว เป็น 100 บาท ,ขณะนี้ คณะรัฐมนตรี ได้เห็นชอบในหลักการร่างกฎกระทรวงเรียบร้อยแล้ว และอยู่ในระหว่างการพิจารณาตรวจร่าง โดยสำนักงานคณะกรรมการกฤษฎีกา ซึ่งจะมีผลบังคับใช้ก็ต่อเมื่อลงประกาศในราชกิจจานุเบกษาแล้ว ทั้งนี้ กระบวนการพิจารณาแก้ไขกฎกระทรวงกำหนดค่าธรรมเนียมดังกล่าว คาดว่า ต้องใช้ระยะเวลาในการพิจารณา เพื่อให้การจัดเก็บอัตราค่าธรรมเนียมมีความเหมาะสม และไม่ส่งผลกระทบต่อประชาชน ดังนั้น จนกว่ากฎกระทรวงฉบับดังกล่าว จะมีผลบังคับใช้ อัตราค่าธรรมเนียมใบอนุญาตขับรถชั่วคราวทั้ง 3 ชนิด ยังคงจัดเก็บในอัตราค่าธรรมเนียมเดิม 
กรมการขนส่งทางบก ขยายอายุใบอนุญาตขับรถตาม พ.ร.บ.รถยนต์ชนิดชั่วคราว จาก 1 ปี เป็น 2 ปี ในอัตราค่าธรรมเนียม 100 บาทเท่าเดิม หากผ่านการพิจารณา จากคณะกรรมการกฤษฎีกา จะปรับค่าธรรมเนียมตามอายุใบอนุญาต เป็น 200 บาท 
ขนส่งทางบก,กรมการขนส่งทางบก,ขนส่ง,ขยายอายุใบอนุญาตขับรถ,พ.ร.บ.รถยนต์ชนิดชั่วคราว,สนิท พรหมวงษ์,อธิบดีกรมการขนส่งทางบก,ใบอนุญาตขับรถชนิดชั่วคราว,ปรับเพิ่มอายุใบอนุญาตขับรถ,ปรับอัตราค่าธรรมเนียม,ชาญชัย กีฬาแปง,ขนส่งจังหวัดเชียงใหม่,ข่าว,ข่าวเศรษฐกิจ,ไทยรัฐออนไลน์